โตเกียวมารีนจับนักเดินทางชวนทำประกัน
&nbsp;
20 ส.ค. 2554

โพสต์ทูเดย์ — โตเกียวมารีนฯ สบช่องน่านฟ้ายุโรปปิด บินไม่ได้ ออกประกันเดินทางรับความเสี่ยงแทน
นายมนตรี วงศ์ท่าเรือ ผู้อำนวยการอาวุโสฝ่ายการตลาดลูกค้าในประเทศ บริษัท โตเกียวมารีนศรีเมืองประกันภัย เปิดเผยว่า บริษัทได้ออกแบบประกันใหม่ “ทราเวล สไมล์ยิ้มได้เมื่อเดินทาง” (Travel Smile Insurance) ซึ่งเป็นแบบประกันเพื่อการเดินทางที่ให้ความคุ้มครองที่ครอบคลุมในเหตุการณ์ไม่คาดฝันที่เกิดขึ้นระหว่างเดินทางในต่างประเทศ เป็นการสร้างความมั่นใจให้กับลูกค้าที่ต้องเดินทางไม่ว่าจะเป็นการเดินทางเพื่อธุรกิจหรือเพื่อพักผ่อน 
ทั้งนี้ ลูกค้าสามารถเลือกแผนความคุ้มครองได้ตามความต้องการ ทั้งแพ็กเกจ ไดมอนด์ แพลทินัม และโกลด์ ให้ความคุ้มครองตั้งแต่ 2 ล้านบาทถึงสูงสุด 5 ล้านบาท มีเบี้ยประกันเริ่มต้นที่ 830 บาท และระยะเวลาคุ้มเริ่มต้นไม่เกิน 7 วัน
“จากกรณีที่น่านฟ้ายุโรปถูกปิดจากเหตุการณ์ภูเขาไฟระเบิด บริษัทจึงจากเหตุการณ์ภูเขาไฟใต้ธารน้ำแข็งทางตอนใต้ของเกาะไอซ์แลนด์ระเบิด ได้ส่งผลกระทบต่อการจราจรทางอากาศทำให้มีการปิดน่านฟ้าและสนามบินในยุโรปเป็นระยะเวลาหนึ่ง ส่งผลให้นักธุรกิจและนักท่องเที่ยวหลายรายได้รับผลกระทบและเดือดร้อนในการตกค้างอยู่ที่สนามบินหรือไม่สามารถเดินทางโดยเครื่องบินได้ ซึ่งเห็นถึงปัญหาที่เกิดขึ้นในการเดินทาง จึงออกประกันทราเวล สไมล์ยิ้มได้เมื่อเดินทางมาขาย เพื่อเพิ่มความมั่นใจให้กับลูกค้า ไม่ว่าจะมีปัญหาอะไรเกิดขึ้นที่ต่างประเทศ ทั้งเรื่องวีซ่า สถานทูต กฎหมาย สภาพอากาศ และอัตราแลกเปลี่ยน ลูกค้าก็ยังสามารถติดต่อสอบถามข้อมูลได้ตลอดเวลา ซึ่งบริษัทได้มอบหมายให้ มอนเดียล แอสซิแตนท์ (ประเทศไทย) ที่มีสาขาและเครือข่ายครอบคลุมทั่วโลก เพื่อให้บริการความช่วยเหลือระหว่างเดินทางและกรณีฉุกเฉิน ตลอด 24 ชั่วโมง” นายมนตรี กล่าวไ
ม่ว่าคุณจะอยู่ที่ไหนสามารถติดต่อเราได้ ซึ่งเหตุการณ์ดังกล่าวที่เกิดขึ้นเป็นภัยทางธรรมชาติที่อาจจะเกิดขึ้นได้ตลอดเวลา จึงควรเลือกมอบความไว้วางใจกับบริการที่สามารถให้ความคุ้มครองที่คุ้มค่าที่สุด”
Travel Smile Insurance (ทราเวล สไมล์ยิ้มได้เมื่อเดินทาง) แบ่งออกเป็น 3 แผนคุ้มครองโดยมุ่งเน้นให้เกิดความคุ้มครองตรงตามความต้องการของลูกค้า เพื่อให้เกิด ความพึงพอใจสูงสุดในการรับการบริการของกลุ่มลูกค้า ดังนี้
1. โกลด์ แพคเกจ (Gold Package) ที่มีให้เลือกระหว่าง Individual (บุคคล) และ Family (ครอบครัว) เบี้ยประกันไม่เกิน 7 วัน 830 และ 2,075 บาทต่อการเดินทาง (ตามลำดับ) นอกจากนี้ยังมีการรับประกันตามระยะเวลาการเดินทางให้เลือกตามความเหมาะสมของแต่ละบุคคล ไม่ว่าจะเป็นการเดินไม่เกิน 15 วัน 30 วัน 45 วัน 60 วันและ ทั้งปี ด้วยเงินคุ้มครองสูงสุดถึง 2 ล้านบาท
2. พลาตินั่ม แพคเกจ (Platinium Package) ที่มีให้เลือกระหว่าง Individual (บุคคล) และ Family (ครอบครัว) เบี้ยประกันไม่เกิน 7 วัน 890 และ 2,225 บาทต่อปี นอกจากนี้ยังมีการรับประกันตามระยะเวลาการเดินทางให้เลือกตามความเหมาะสมของแต่ละบุคคล ไม่ว่าจะเป็นการเดินไม่เกิน 15 วัน 30 วัน 45 วัน 60 วันและ ทั้งปี ด้วยเงินคุ้มครองสูงสุดถึง 3 ล้านบาท
3. ไดมอนด์ แพคเกจ (Daimond Package) ที่มีให้เลือกระหว่าง Individual (บุคคล) และ Family (ครอบครัว) เบี้ยประกันไม่เกิน 7 วัน 1,050 และ 2,625 บาทต่อปี นอกจากนี้ยังมีการรับประกันตามระยะเวลาการเดินทางให้เลือกตามความเหมาะสมของแต่ละบุคคล ไม่ว่าจะเป็นการเดินไม่เกิน 15 วัน 30 วัน 45 วัน 60 วันและ ทั้งปี ด้วยเงินคุ้มครองสูงสุดถึง 5 ล้านบาท“Travel Smile Insurance (ทราเวล สไมล์ยิ้มได้เมื่อเดินทาง) ถือว่าเป็นบริการที่ครอบคลุมความเสี่ยงในการเดินทางโดยให้ความคุ้มครองสูงสุดในวงเงิน 5 ล้านบาท ในกรณีที่เงินสูญหายหรือถูกโจรกรรม และถ้าคุณต้องการเงินสำรองฉุกเฉิน คุณสามารถใช้บริการเงินด่วนได้ หลังจากติดต่อขอรับเงินฉุกเฉินจากเรา สำหรับการเกิดอุบัติเหตุ เราคุ้มครองการเคลื่อนย้ายเพื่อการรักษาพยาบาลฉุกเฉิน และเคลื่อนย้ายกลับประเทศ ในส่วนของการยกเลิกหรือลดจำนวนวันเดินทาง บริษัทฯจะชดใช้ค่าตั๋วเครื่องบินที่จ่ายไปแล้วหรือเงินมัดจำล่วงหน้า นอกจากนี้ยังช่วยประสานงานในการออกหนังสือเดินทางในกรณีที่หนังสือเดินทาหายในต่างแดน อำนวยความสะดวกในการจองโรงแรม เช่ารถ รับรองค่ารักษาพยาบาล และจัดหาสถานบริการแปลเอกสาร เมื่อคุณต้องการแปลเอกสารขณะเดินทางต่างประเทศ ซึ่งทั้งหมดนี้ถือเป็นความมุ่งมั่นที่จะมอบบริการที่ดีที่สุดเพื่อความพึงพอใจสูงสุดของลูกค้าทุกท่าน ” นายมนตรีกล่าว